## Rješenje o odobrenju objavljivanja ponude za preuzimanje društva Partner banka d.d., Zagreb Metroholdingu d.d. iz Zagreba

### NN 119/2005 (10.10.2005.), Rješenje o odobrenju objavljivanja ponude za preuzimanje društva Partner banka d.d., Zagreb Metroholdingu d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2175**

Sukladno odredbama članka 13. stavak 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Komisija za vrijednosne papire Republike Hrvatske, temeljem Zah­tjeva trgovačkog društva METROHOLDING d.d., Zagreb, Trg
bana Josipa Jelačića 5, zastupanog po punomoćniku, trgovačkom društvu PARTNER
KAPITAL d.o.o., Zagreb, Vončinina 2, kojeg zastupa Mićo Jurjević, direktor, za
odobrenje objavljivanja ponude za preuzimanje javnog dioničkog društva PARTNER
BANKA d.d., Zagreb, Vončinina 2, na sjednici održanoj
dana 28. rujna 2005. godine, donijela je

## RJEŠENJE

1. Trgovačkom društvu METROHOLDING d.d., Zagreb,
Trg ba­na Josipa Jelačića 5, odobrava se
objavljivanje ponude za preuzimanje javnog dioničkog društva PARTNER BANKA
d.d., Zagreb, Vončinina 2.

2. Ovo Rješenje objavit će se u »Narodnim
novinama«.

```
Obrazloženje
```

```

```

I/ Trgovačko društvo METROHOLDING d.d., Zagreb,
Trg bana Josipa Jelačića 5 (dalje u tekstu: Ponuditelj), zastupano po punomoć­niku,
trgovačkom društvu PARTNER KAPITAL d.o.o., Zagreb, Vončinina
2, kojeg zastupa Mićo Jurjević,
direktor, podnijelo je Komisiji za vrijednosne papire Republike Hrvatske (dalje
u tekstu: Komisija), dana 29. kolovoza 2005. godine, temeljem odredbe članka 13.
stavak 1. Zakona o preuzimanju dioničkih društava (dalje u tekstu: Zakon),
Zahtjev za odobrenje objavljivanja ponude za preuzimanje trgovač­kog
društva PARTNER BANKA d.d., Zagreb, Vončinina 2
(dalje u tekstu: Izdavatelj), ponudu i isprave iz članka 12. stavak 2. Zakona.

Komisija je dana 31. kolovoza, 01. i 16. rujna
2005. godine za­tra­žila dopunu i izmjenu teksta
ponude za preuzimanje te dopunu dokumentacije sukladno odredbi članka 12.
stavak 2. Zakona i to Odluku Hrvatske narodne banke o prijavi namjere provedbe
koncentracije Ponuditelja i Izdavatelja sukladno Odluci o zaštiti tržiš­nog natjecanja unutar bankarskog sektora (»Narodne novine«
broj 48/03); prethodnu suglasnost Hrvatske narodne banke, kojom se Ponuditelju
odobrava stjecanje više od 75% udjela u glasačkim pravima ili kapitalu banke;
zatim bankarsku garanciju ili ugovor o kreditu ili ugovor o otvaranju posebnog
računa i dokaz o uplati sredstava za plaćanje dionica; ugovor s depozitarom o obavljanju poslova po­hrane dionica; sve
isprave o pravnom poslu temeljem kojih su Ponuditelj i trgovačko društvo INGRA
d.d., Zagreb, Alexandera von
Humboldta 4/b, u razdoblju od 25. srpnja 2002. godine
do danas, stjecali dionice Izdavatelja, te potvrde o plaćenoj administrativnoj
pristojbi i naknadi, sukladno odredbama članka 2. točke 24. Pravilnika o vrsti
i visini administrativnih pristojbi i naknada (»Narodne novine« broj 115/02 i
43/03).

Posljednju dopunu dokumentacije, Komisija je
zaprimila dana 26. rujna 2005. godine, od kada se Zahtjev Ponuditelja za odobrenje
objavljivanja ponude za preuzimanje smatra urednim.

II/ Izdavatelj je javno dioničko društvo,
sukladno odredbi članka 114. stavka 1. točka 1. Zakona o tržištu vrijednosnih
papira (»Narodne novine« broj 84/02).

III/ Obveza objavljivanja ponude za preuzimanje,
sukladno odredbi članka 4. stavak 1., a u svezi s člankom 37. stavak 2. Zakona,
nastala je za Ponuditelja dana 12. prosinca 2002. godine, stjecanjem 85.680
dionica, odnosno 9,62% učešća u temeljnom kapitalu lzdavatelja,
temeljem Ugovora o prodaji dionica, sklopljenog između Ponu­ditelja i društva SERICA BANK A.G., FI-9490 Vaduz, Pflugstrasse 16, Kneževina
Lichtenstein. Nakon stupanja na snagu Zakona,
Ponuditelj je ukupno stekao 94.742 dionica, odnosno 10,63% učešća u temeljnom
kapitalu Izdavatelja, a nakon kojih stjecanja raspolaže sa ukupno 770.995
dionica odnosno 86,53% učešća u temeljnom kapitalu Izdavatelja, što daje 86,53%
od ukupnog broja glasova koje daju dionice Izdavatelja s pravom glasa.

Ponuditelj je s trgovačkim društvom INGRA d.d.,
Zagreb, Alexandera von Humboldta 4/b i JOSIPOM KOVAČEM iz Zagreba, F. Krši­nića 7, potpisao Ugovor o zajedničkom djelovanju, kojim
reguli­raju svoje odnose glede zajedničkog djelovanja u Izdavatelju, ostvari­va­nje
prava glasa, te osobito objavljivanja ponude za preuzimanje lzdavatelja.
Trgovačko društvo INGRA d.d., Zagreb, Alexandera von Humboldta 4/b, raspolaže sa
78.707 dionica, odnosno 8,83% učešća u temeljnom kapitalu Izdavatelja, što daje
8,83% od ukupnog broja glasova koje daju dionice Izdavatelja s pravom glasa.
JOSIP KOVAČ iz Zagreba, F. Kršinića 7, raspolaže sa
36.306 dionica, odnosno 4,07% učešća u temeljnom kapitalu Izdavatelja, što daje
4,07% od ukupnog broja glasova koje daju dionice Izdavatelja s pravom glasa.

IV/ Cijena po kojoj Ponuditelj nudi otkup
dionica u ponudi za preuzimanje iznosi 150,00 kuna po dionici. Prema podacima
do­stupnima Komisiji i dokumentaciji priloženoj uz
predmetni Zah­tjev, najviša
cijena po kojoj je Ponuditelj stjecao dionice Izdavatelja s pravom glasa u
razdoblju od jedne godine prije dana objavljivanja ponude za preuzimanje iznosi
150,00 kuna po dionici. To je ujedno i najviša cijena po kojoj su Ponuditelj i
osobe koje s Ponuditeljem zajednički djeluju stjecali dionice Izdavatelja od dana
stupanja na snagu Zakona do danas.

Prema podacima dobivenim od Zagrebačke burze
d.d., Zagreb i Varaždinske burze d.d., Varaždin, dostavljenih na zahtjev
Komisije, u zadnja tri mjeseca prije nastanka obveze objavljivanja ponude za
preuzimanje nije bilo transakcija dionicama Izdavatelja niti na jednoj burzi,
te je utvrđeno da je cijena izražena u ponudi za preuzimanje u iznosu od 150,00
kuna po dionici, utvrđena u skladu s odredbom članka 15. stavci 3.-6. Zakona.

V/ Ponuditelj je zajedno s osobama koje s njim
zajednički djeluju vlasnik 886.008 redovnih dionica Izdavatelja, a temeljni
kapital Izdavatelja podijeljen je na 891.000 redovnih dionica, svaka u
nominalnom iznosu od 100,00 kuna. Novčana sredstva potrebno je osigurati
sukladno odredbi članka 9. stavka 1. Zakona, za plaćanje preostalih 4.992
dionice Izdavatelja s pravom glasa, u iznosu od najmanje 748.800,00 kuna.
Uvidom u Garanciju broj 223/2005-G koju je dana 07. rujna 2005. godine u korist
svih dioničara Izdavatelja izdala HRVATSKA POŠTANSKA BANKA d.d., Zagreb, Jurišićeva 4, s rokom važenja do 24. prosinca 2005. godine,
utvrdeno je daje Ponuditelj osigurao sredstva u
iznosu 748.800,00 kuna.

VI/ Nadalje, utvrđeno je da su Zahtjevu
priložene potvrde o pla­ćenoj
administrativnoj pristojbi i naknadi, sukladno odredbama članka 2. točke 24.
Pravilnika o vrsti i visini administrativnih pristojbi i naknada (»Narodne
novine« broj 115/02 i 43/03).

VII/ Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII/ Temeljem odredbe članka 8. stavka 4.
Zakona o tržištu vri­jednosnih papira, ovo Rješenje
objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/126

Urbroj: 567-01 /05-11

Zagreb, 28. rujna 2005.

Predsjednik Komisije

**Miljenko** **Fičor**, v. r.

Rješenje, NN 119/2005-2175